Hrvatski sabor
20120419

Dakle prelazimo na 6. Prijedlog zakona o provedbi Uredbe (EZ) br. 1272/2008 Europskoga parlamenta i Vijeća od 16. prosinca 2008. o razvrstavanju, označavanju i pakiranju tvari i smjesa, kojom se izmjenjuju, dopunjuju i ukidaju Direktiva 67/548/EEZ i Direktiva 1999/45/EZ i izmjenjuje i dopunjuje Uredba (EZ) br. 1907/2006, s konačnim prijedlogom zakona, hitni postupak, prvo i drugo čitanje, P.Z.E. br. 66 Predlagatelj zakona je Vlada Republike Hrvatske. Prijedlog akta primili ste u pretince. Sukladno članku 159. Poslovnika hitni postupak objedinjuje prvo i drugo čitanje. Amandmani se mogu podnositi do kraja rasprave, članak 164. Poslovnika. Raspravu su proveli Odbor za zakonodavstvo i Odbor za europske integracije te Odbor za zaštitu okoliša. Izvješća ste primili na sjednici. Žele li izvjestitelji odbora uzeti riječ? Tri su odbora. Žele? Ne. Otvaram raspravu. Nema zainteresiranih, a nema ni prijavljenih pa mogu konstatirat da je rasprava o tekstu zakona završena, a glasovat ćemo kad se steknu uvjeti. Moram priznati da idemo tako brzo da smo rekli predstavnicima predlagatelja da dođu točno u minutu pa još nisu stigli. To je možda i naš propust ali nemamo mi ni prijavljenih. Takva je situacija, evo. …/Upadica sa strane, ne čuje se./… Ne, ne, nego smo mi rekli da dođu malo. Mi smo mislili da će ipak biti rasprava ono po 15 minuta i nema rasprave. Pitam da pričekamo predlagatelja? Pa onda stanka od 10, 15 minuta za kavicu. Hvala.